CELEX: 32015D1928
Language: sl
Date: 2015-10-23 00:00:00
Title: Izvedbeni sklep Komisije (EU) 2015/1928 z dne 23. oktobra 2015 o ustavitvi protidampinškega postopka v zvezi z uvozom nekaterih aluminijastih folij s poreklom iz Ljudske republike Kitajske

27.10.2015   
            
            
               SL
            
            
               Uradni list Evropske unije
            
            
               L 281/16
            
         IZVEDBENI SKLEP KOMISIJE (EU) 2015/1928
   z dne 23. oktobra 2015
   o ustavitvi protidampinškega postopka v zvezi z uvozom nekaterih aluminijastih folij s poreklom iz Ljudske republike Kitajske
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (1), in zlasti člena 9(1) Uredbe,
   ob upoštevanju naslednjega:
   A.   ZAČETEK
   
   
               (1)
            
            
               Evropska komisija („Komisija“) je 12. decembra 2014 začela protidampinški postopek v zvezi z uvozom v Unijo nekaterih aluminijastih folij debeline manj kot 0,021 mm, brez podlage, dalje ne obdelane, samo valjane, v zvitkih z maso več kot 10 kg, razen aluminijastih folij debeline najmanj 0,008 mm, vendar največ 0,018 mm, v zvitkih, širokih do vključno 650 mm, s poreklom iz Ljudske republike Kitajske („LRK“) in obvestilo o začetku postopka objavila v Uradnem listu Evropske unije
                   (2).
            
         
               (2)
            
            
               Preiskava se je začela po pritožbi šestih proizvajalcev Unije („pritožniki“), ki predstavljajo več kot 25 % celotne proizvodnje izdelka v preiskavi v Uniji. Pritožba je vsebovala zadostne dokaze prima facie o škodljivem dampingu, ki so upravičevali začetek postopka.
            
         
               (3)
            
            
               Komisija je pritožnike, druge znane proizvajalce v Uniji, znane proizvajalce izvoznike iz LRK, morebitne proizvajalce v primerljivi državi, znane uvoznike, distributerje, druge strani, za katere je znano, da jih to zadeva, in predstavnike LRK seznanila z začetkom postopka. Zainteresirane strani so imele možnost pisno izraziti svoja stališča in zahtevati zaslišanje v roku, določenem v obvestilu o začetku postopka.
            
         
               (4)
            
            
               Pritožniki, drugi proizvajalci v Uniji, proizvajalci izvozniki iz LRK, uvozniki in distributerji so izrazili svoja stališča. Vsem zainteresiranim stranem, ki so zahtevale zaslišanje in dokazale, da zanj obstajajo posebni razlogi, je bilo zaslišanje odobreno.
            
         B.   UMIK PRITOŽBE IN USTAVITEV POSTOPKA
   
   
               (5)
            
            
               Pritožniki so v pismu Komisiji z dne 20. avgusta 2015 umaknili svojo pritožbo.
            
         
               (6)
            
            
               V skladu s členom 9(1) osnovne uredbe se postopek lahko ustavi, če se pritožba umakne, razen če takšna ustavitev ne bi bila v interesu Unije.
            
         
               (7)
            
            
               V preiskavi ni bilo ugotovljeno, da takšna ustavitev ne bi bila v interesu Unije. Komisija je zato menila, da bi bilo to preiskavo treba ustaviti. Zainteresirane strani so bile o tem obveščene in so imele možnost predložiti pripombe. Komisija ni prejela pripomb, ki bi kazale, da takšna ustavitev ne bi bila v interesu Unije.
            
         
               (8)
            
            
               Komisija tako ugotavlja, da bi bilo treba protidampinški postopek v zvezi z uvozom v Unijo nekaterih aluminijastih folij debeline manj kot 0,021 mm, brez podlage, dalje ne obdelane, samo valjane, v zvitkih z maso več kot 10 kg, razen aluminijastih folij debeline najmanj 0,008 mm, vendar največ 0,018 mm, v zvitkih, širokih do vključno 650 mm, s poreklom iz LRK treba ustaviti brez uvedbe ukrepov.
            
         
               (9)
            
            
               Ta sklep je v skladu z mnenjem odbora, ustanovljenega s členom 15(1) Uredbe (ES) št. 1225/2009 –
            
         SPREJELA NASLEDNJI SKLEP:
   Člen 1
   Protidampinški postopek v zvezi z uvozom v Unijo nekaterih aluminijastih folij debeline manj kot 0,021 mm, brez podlage, dalje ne obdelane, samo valjane, v zvitkih z maso več kot 10 kg, razen aluminijastih folij debeline najmanj 0,008 mm, vendar največ 0,018 mm, v zvitkih, širokih do vključno 650 mm, s poreklom iz Ljudske republike Kitajske, trenutno uvrščenih pod oznako KN ex 7607 11 19, se ustavi.
   Člen 2
   Ta sklep začne veljati dan po objavi v Uradnem listu Evropske unije.
   
      V Bruslju, 23. oktobra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 343, 22.12.2009, str. 51.
   
      (2)  UL C 444, 12.12.2014, str. 13.